open-index/open-wikipedia-markdown huggingface dataset:
Dietyylimalonaatti

**Dietyylimalonaatti** (C7H12O4) on malonihapon ja etanolin muodostama esteri. Yhdistettä käytetään valmistettaessa muita orgaanisia kemikaaleja, kuten lääkkeitä ja väriaineita.

## Ominaisuudet
Dietyylimalonaatti on huoneenlämmössä väritöntä kirkasta nestettä, jolla on miellyttävä makea tuoksu. Yhdiste liukenee vain hyvin vähän veteen, mutta liukenee paremmin orgaanisiin liuottimiin, kuten etanoliin, dietyylieetteriin, asetoniin ja bentseeniin. Dietyylimalonaatilla on keto-enolitautomeriaa, mutta normaaleissa olosuhteissa se on lähes täysin ketomuodossa. Dietyylimalonaatin karbonyyliryhmiin nähden α-asemassa olevaan hiiliatomiin sitoutuneet vetyatomit ovat happamia. Dietyylimalonaatille tyypillisiä reaktioita ovat Michael-additio, Knoevenagel-kondensaatio ja heterosyklisiä yhdisteitä muodostavat kondensaatioreaktiot.

## Valmistus ja käyttö
Dietyylimalonaattia valmistetaan usealla tavalla. Käytettyjä tapoja ovat muun muassa malonihapon suora esteröinti etanolin kanssa rikkihapon toimiessa katalyyttinä, natriumklooriasetaatin reaktio natriumsyanidin kanssa jolloin muodostuu natriumsyanoasetaattia, joka kondensoituu muodostaen natriummalonaattia. Natriummalonaatti reagoi rikkihapon vaikutukseta etanolin kanssa dietyylimalonaatiksi. Kolmas tapa valmistaa dietyylimalonaattia on etyyliklooriasetaatin, etanolin ja hiilimonoksidin reaktio 100&nbsp;°C lämpötilassa ja 18&nbsp;baarin paineessa. Tässä reaktiossa katalyyttinä käytetään dikobolttioktakarbonyyliä.
:
Dietyylimalonaattia käytetään pääasiassa orgaanisessa synteesissä. Siitä valmistetaan lääkeaineita kuten barbituurihappoa, barbituurihapon johdannaisia barbituraatteja, B<sub>2</sub>-vitamiinia, vigabatriinia, aminohappoja, väriaineita ja orgaanisessa synteesissä hyödynnettäviä reagensseja kuten Meldrumin happoa ja dimedonia.

## Lähteet

## Aiheesta muualla

*Dietyylimalonaatin käyttöturvallisuustiedote, Sigma Aldrich, viitattu 18.1.2015.
*Human Metabolome Database (HMDB): Diethyl malonate 
*ChemBlink: Diethyl malonate
Joutsen Finland

**Joutsen Finland Oy** on suomalainen untuvatuotteiden valmistaja. Yrityksen perusti tanskalainen Marius Pedersen Helsingissä vuonna 1936 nimellä Oy Suomen Höyhen Ab. Yritys muutti vuonna 1954 Helsingistä Riihimäelle. Vuonna 2005 yrityksen nimi vaihtui Joutsen Finlandiksi.

Joutsen Finland sai Kultainen vaatepuu -palkinnon vuonna 2008.

## Lähteet

## Aiheesta muualla
* Virallinen sivusto
Operaatio Siegfried

**Operaatio Siegfried** oli toisessa maailmansodassa Saksan joukkojen suorittama maihinnousu Hiidenmaalle. Se oli osa suurempaa operaatio Beowulfia. Maihinnousujoukkoja komensi kenraaliluutnantti Siegfried Haenicke ja maihinnousulaivastoa amiraali Franz Claassen. Operaatio alkoi 12. lokakuuta 1941 maihinnoususta Hiidenmaalle ja päättyi 21. lokakuuta saarella olleiden puna-armeijan joukkojen antautumiseen. Saksalaiset vangitsivat yhteensä 15&nbsp;388 puna-armeijan sotilasta, joista noin 3&nbsp;000 Hiidenmaalta ja saivat sotasaaliiksi yhteensä 212 käsiasetta/kivääriä, 70 kranaatinheitintä, 309 konekivääriä, 18 panssariajoneuvoa, 602 moottoroitua ajoneuvoa ja kaksi lentokonetta.

## Taistelu
Saksan laivaston kevyt risteilijä *[[Köln (1928)|Kölnin]]*, 2. torpedovenelaivueen sekä 1., 4. ja 5. raivaajalaivueen alusten tukiessa maihinnousua tulittamalla Ristnan rannikkopatteria nousivat jalkaväkirykmentti 176 ja 151 sekä niiden tukena oleva 161. tiedustelupataljoona aamulla 12. lokakuuta maihin Hiidenmaalle.

Haenecken komentaman 61. jalkaväkidivisioonan jalkaväkirykmenttien 151 ja 176 muodostamat  taisteluosastot loivat sillanpäät, joista ne välittömästi jatkoivat saaren sisäosiin. Saksalaisjoukot katkaisivat Hiidenmaan puolustajien linjat kahtia vallaten saaren keskiosan. Puna-armeijan joukkojen puolustus keskittyi rannikkopattereiden ympärille, mistä ne hitaasti vetäytyivät Tahkunan niemeen, missä puna-armeijan joukkojen rippeet antautuivat 21. lokakuuta. Saksalaiset saivat kaikkiaan 2&nbsp;288 puna-armeijan sotilasta sotavangeiksi.

## Lähteet
*
*
*
*

### Viitteet
Dominikaanisen tasavallan koripallomaajoukkue

**Dominikaanisen tasavallan koripallomaajoukkue** edustaa Dominikaanista tasavaltaa koripallon maajoukkuekilpailuissa.

## Historia
Dominikaaninen tasavalta osallistui ensimmäistä kertaa FIBA:n arvokilpailuihin vuonna 1978, jolloin se oli mukana MM-kilpailuissa. Tällöin maa sijoittui turnauksen kahdenneksitoista. Vuonna 1984 joukkue osallistui ensimmäistä kertaa Amerikan-mestaruuskilpailuihin, mutta maa sijoittui turnauksen viimeiseksi voittosuhteella 1–7.

2000-luvulla maa menestyi edellisiä vuosia paremmin. Dominikaaninen tasavalta eteni vuoden 2003 Pan-Amerikan kisoissa loppuotteluun, jossa se hävisi Brasilialle. Maa osallistui vuoden 2009 Amerikan-mestaruuskilpailuihin joukkueella, jossa pelasivat muun muassa NBA-pelaajat Al Horford, Charlie Villanueva sekä Francisco García. Joukkue sijoittui kuitenkin turnauksen viidenneksi.

Vuoden 2011 Amerikan-mestaruuskilpailuissa maa voitti pronssia. Joukkueen pelaajista Al Horford sijoittui turnauksen koritilaston kolmanneksi. Vuoden 2013 Amerikan-mestaruuskilpailuissa maa ei voittanut mitalia, mutta varmisti paikkansa vuoden 2014 MM-kilpailuihin.

## Menestys arvokilpailuissa
**Maailmanmestaruuskilpailut**

* 1978: 12.
* 2014: 13.
* 2019: 16.
* 2023: 14.
* 2027: 

**Amerikan-mestaruuskilpailut**

* 1980: ei osallistunut.
* 1984: 9.
* 1988: ei osallistunut.
* 1989: 6.
* 1992: ei osallistunut.
* 1993: 9.
* 1995: 7.
* 1997: 9.
* 1999: 7.
* 2001: ei osallistunut.
* 2003: 8.

* 2005: 6.
* 2007: ei osallistunut.
* 2009: 5.
* 2011: &nbsp;**Pronssia**
* 2013: 4.
* 2015: 6.
* 2017: 7.
* 2022: 8.
* 2025: 5.
* 2029:

**Koripallo Pan-Amerikan kisoissa**

* 1951–1975: ei osallistunut.
* 1979: 9.
* 1983: 9.
* 1987–1995: ei osallistunut.
* 1999: 6.
* 2003: &nbsp;**Hopeaa**
* 2007: ei osallistunut.
* 2011: 4.
* 2015: 4.
* 2019: 4.
* 2023: 6.

## Lähteet
Falu Bandysällskap

**Falu Bandysällskap** eli **Falu BS** on falunilainen jääpalloseura. Seuran edustusjoukkue pelaa Ruotsin toiseksi korkeimmalla sarjatasolla Allsvenskanissa.

Falu BS ajatui kauden 2013 päättyessä maaliskuussa 2013 konkurssiin. Seura oli syntynyt Falu Bollsällskapin jääpallojaostoksi Falu BS Bandyklubb (Falu BS BK) vuonna 1935 seudun usean seuran (Falu BK, Holmens IF, Falu SK ja IFK Falun) yhdistyessä Falunin jääpalloilun ykkösseuraksi. Jalkapallojaosto Falu BS FK toimi omana seuran jaostona aina vuoteen 2005, jonka jälkeen luotiin jalkapallon erikoisseura Falu FK. Falu BS tarkoittaa siis nyt syksystä 2013 alkaen yksinomaan jääpalloseuraa.

## Historia
Falu BS pelasi ensimmäisen kerran Ruotsin jääpallon pääsarjassa eli silloisessa lohkomuotoisessa Division 1:ssä kaudella 1940. 

Varsinainen menestyskausi alkoi 1970-luvulla. Seura saavutti silloisen jääpallon Allsvenskanin eli pääsarjan mestaruuden vuosina 1971 ja 1974. Tämän ajan Falunin jääpalloilun ykkösmies oli Bernt "Bempa" Ericsson. Seuraava menestyskausi oli 1990-luvulla, kun seura oli keväällä 1999 loppuottelussa ja sen jälkeen vielä välierävaiheessa keväällä 2000, 2001 ja 2002. Keskeinen 1990-luvun lopun ja 2000-alun falunilaispelaaja oli venäläinen Sergei Obuhov, johon henkilöityi Falun BS BK:n menestys.

Falun BS BK pelasi vielä uudessa jääpallon Elitserienissä kaudella 2008, mutto putosi sarjasta. Seura pelasi 2011, jonka jälkeen oli matka Allsvenskaniin. Kauden 2013 jälkeen oli tuloksena konkurssi, jonka jälkeen uusi jääpalloseura Falu BS aloitti Division 1:stä eli kolmannelta sarjatasolta.

## Saavutukset
* Ruotsin mestaruuskulta 1971, 1974
* Ruotsin mestaruushopeaa 1999
* Maailmancupin voitto 1998

## Lähteet

## Aiheesta muualla
* Falu BS - Virallinen sivu
* Falu BS Bandysidan-tietokannassa
Dead or Alive (pelisarja)

**Dead or Alive** on japanilaisen Team Ninjan kehittämä ja Tecmon julkaisema taistelupelisarja. Sarjan alkuperäinen suunnittelija on Tomonobu Itagaki. Sarjan pelit ovat nopeatempoisia taistelupelejä kolmiulotteisessa ympäristössä. Pelisarjan tarina sijoittuu samaan universumiin *[[Ninja Gaiden]]* -pelisarjan kanssa. *Ninja Gaiden* -hahmot ovat tehneet esiintymisiä DOA-pelisarjassa ja päinvastoin.

## Hahmot

Pelisarjassa tietyt hahmot esiintyvät usein ja eri osat lisäävät uusia hahmoja. Eri hahmoilla on omat taistelutyylinsä ja liikkeensä. *[[Dead or Alive 5]]* -pelissä uusia hahmoja on lisätty laajennusosilla useita.

Sarjassa vierailee myös hahmoja muista peleistä kuten *[[Virtua Fighter (pelisarja)|Virtua Fighter]]* -pelien hahmoja.

## Pelit
### Pääsarja
* *[[Dead or Alive (videopeli)|Dead or Alive]]*
* *[[Dead or Alive 2]]*/*Hardcore*
* *[[Dead or Alive Ultimate]]*
* *[[Dead or Alive 3]]*
* *[[Dead or Alive 4]]*
* *[[Dead or Alive: Dimensions]]*
* *[[Dead or Alive 5]]*/*Plus*
* *[[Dead or Alive 5 Ultimate]]*/*Last Round*/*Core Fighters*
* *[[Dead or Alive 6]]* (2019)

### Muut pelit
* *[[Dead or Alive Xtreme Beach Volleyball]]*
* *[[Dead or Alive Xtreme 2]]*
* *[[Dead or Alive Paradise]]*
* *[[The Girls of Dead or Alive: Blackjack]]*
* *[[Dead or Alive Dimensions]]*

## Muu media
* ** (elokuva)

## Lähteet

## Aiheesta muualla
* Pelisarja MobyGamesissä
Frigiduksen taistelu

**Frigiduksen taistelu** käytiin 5. ja 6. syyskuuta vuonna 394. Taistelussa kohtasivat Itä-Rooman keisari Theodosius I ja Länsi-Rooman valtakunnan keisari Eugenius. Theodosiuksen armeija voitti taistelun, ja Itä-Rooma valloitti lopulta Länsi-Rooman valtakunnan.

Taistelun taustalla oli uskonto. Theodosius kannatti kristinuskoa ja piti Länsi-Roomaa pakanallisena. Theodosius johti Itä-Rooman joukkoja yhdessä Timasiuksen, Stilichon ja Alarikin kanssa. Länsi-Rooman joukkoja johti Eugenius yhdessä Arbogastin kanssa. Taistelun jälkeen Eugenius vangittiin ja teloitettiin, mutta Arbogast teki taistelun jälkeen itsemurhan.

## Lähteet

*
Andrew Cassels

**Andrew William Cassels** (s. 23. heinäkuuta 1969 Bramalea, Ontario, Kanada) on entinen jääkiekon keskushyökkääjä, joka pelasi 16 kautta National Hockey Leaguessa, joukkueissa Montreal Canadiens, Hartford Whalers, Calgary Flames, Vancouver Canucks, Columbus Blue Jackets ja Washington Capitals. Nykyään hän on apuvalmentaja Cincinnati Cyclonesissa ECHL:ssä.

## Pelaajaura
Montreal Canadiens varasi Casselsin vuoden 1987 varaustilaisuudessa numerolla 17. Ensimmäisessä NHL-ottelussaan Montrealin joukkueessa 19. marraskuuta 1989, Cassels teki uran ensimmäisen maalinsa Calgary Flamesia vastaan.

Cassels on ainoa tunnettu pelaaja joka on tehnyt kaksi maalia siten, että toinen pelaaja on vetänyt kiekon hänen päänsä kautta maaliin. 

## Pelaajatilastot

## Lähteet
After...

**After...** on aikuisille suunnattu japanilainen visual novel-videopeli, jonka kehitti Ciel sekä julkaisi sen PC:lle, sekä CD:lle ja DVD:lle. Varhainen DVD-versio sisältää ohjekirjan sekä soundtrack CD-levyn ja varhainen CD-versio sisältää ohjekirjan sekä hiirimaton. Pelistä on myös julkaistu omat versiot PlayStation 2:lle ja Sega Dreamcastille nimellä *After... ~Wasureemu Kizuna~*. Molemmat versiot sisältävät omat hahmot sekä sellaisia kohtauksia, joita ei ole alkuperäisessä PC-versiossa.

## Hahmot

* Yūichi Takawashi (高鷲祐一 Takawashi Yūichi)
* Kanami Shiomiya (汐宮香奈美 Shiomiya Kanami)
* Nagisa Takawashi (高鷲渚 Takawashi Nagisa)
* Yōko Kishi (喜志陽子 Kishi Yōko)
* Kōtarō Takidani (滝谷紘太郎 Takidani Kōtarō)
* Keishō Abiko (我孫子慶生 Abiko Keishō)
* Miyuki Chihaya (千早美雪 Chihaya Miyuki)
* Saori Mikkaichi (三日市沙織 Mikkaichi Saori)
* Satoshi Kamuro (学文路聡 Kamuro Satoshi)
* Cypher (サイファ Saihua)
* Lou (ルー Ruu)

## Lähteet
Titanosuchidae

**Titanosuchidae** on sukupuuttoon kuollut Dinocephaliaan ja kuuluva terapsidien heimo. Sen jäsenet elivät keskisen permikauden aikana ja olivat ainakin osittain kasvinsyöntiin erikoistuneita. Niiden fossiileja on löydetty Etelä-Afrikasta.

## Ominaisuudet
Titanosuchidaen edustajien on kallossa vain vähän paksuuntumaa, varsinkin verrattuna Tapinocephalidae-heimoon. Lisäksi niiden leukojen liitoskohta on edempänä kuin Tapinocephalidaen edustajilla. Titanosuchidaen jäsenillä on hyvin vahvat etuhampaat sekä suurehkot kulmahampaat. Vaikka näiden terapsidien etu- ja kulmahampaat soveltuvatkin lihansyöntiin, niillä on myös suuri määrä kasvinsyöntiin sopivia takahampaita. Todennäköisesti nämä eläimet olivat kaikkiruokaisia. Heimoon kuuluu pitkäjalkaisia *[[Titanosuchus]]*-lajeja sekä lyhytjalkaisia *[[Jonkeria]]*-lajeja.

## Luokittelu

Titanosuchidae kuuluu Tapinocephaliaan ja on täten läheistä sukua heimolle Tapinocephalidae. Ensimmäinen Titanosuchidaeen luokiteltu laji oli *Titanosuchus ferox*, jonka Richard Owen kuvasi tieteelle vuonna 1879. Tuolloin kaikki Karoosta löydetyt fossiilit olivat selvästi ennestään tuntemattomien olentojen jäänteitä, ja uusia sukuja ja lajeja kuvattiin hyvin vähäisten löydösten perusteella. Owen kuvasikin *T. ferox* hampaiden juurien perusteella. 

Kilpailussa mahdollisimman monen uuden taksonin nimeämiseksi Robert Broom loi suuret määrät uusia nimiä hyvin huonolaatuisten löytöjen perusteella. Tarkempi tutkimus on osoittanut monien näistä nimistä olevan turhia, sillä ne ovat aikaisemmin määriteltyjen lajien ja sukujen synonyymejä. Lisäksi on havaittu etä Titanosuchidaen eläimien erottelu pelkkien hampaiden perusteella on hankalaa, sillä jopa samalla yksilöllä ne voivat vaihdella paljonkin. 

*Titanosuchus* voidaan kuitenkin erottaa *Jonkeria*sta sen hampaiden yhteydestä löytyneiden raajojen luiden perusteella. *Jonkeria* tunnetaan myös joistain hyvin säilyneistä kalloista. Muita kuvattuja sukuja ei voi selvästi todeta erillisiksi taksoneiksi, ja osa saattaa jopa kuulua Titanosuchidaen sijasta Anteosauridaeen. *Titanosuchus* ja *Jonkeria* -sukuihin luetaan nykyisin yhdeksän lajia, mutta todellinen lajimäärä saattaa olla ehkä vain kolme tai neljä.

*Kladi: Synapsida (synapsidit)
**Lahko: Therapsida (terapsidit)
***Alalahko: Dinocephalia
****Kladi: Tapinocephalia
*****Heimo: Styracocephalidae
*****Heimo: Tapinocephalidae
*****Heimo: **Titanosuchidae**
******?Suku: *[[Archaeosuchus]]* (*[[nomen dubium]]*)
******?Suku: *[[Dinocynodon]]* 
******?Suku: *[[Dinartamus]]* 
******?Suku: *[[Enobius]]* 
******Suku: *[[Jonkeria]]*
******?Suku: *[[Lamiasaurus]]* (saattaa kuulua heimoon Anteosauridae)
******?Suku: *[[Scullya]]* (saattaa kuulua heimoon Anteosauridae)
******Suku: *[[Titanosuchus]]*

## Lähteet
Snow (visual novel)

**Snow** on aikuisille suunnattu japanilainen visual novel, jonka kehitti Studio Mebius ja julkaisi sen ensimmäisenä PC:lle 31. tammikuuta 2003. Pelistä julkaistiin myös Sega Dreamcast-versio syyskuussa 2003, sekä PlayStation 2-versio helmikuussa 2004. Kun alkuperäisessä PC-versiossa ei ollut ääninäyttelyä, julkaistiin syyskuussa 2004 uusi kokonaan ääninäytelty versio PC:lle, *Snow: Full Voice Version*, jonka julkaisua seurasi toisen "uudistetun" version, *Snow P.E:n* julkaisu syyskuussa 2006. P.E on *Plus Edition*-versio, joka sisältää ominaisuuksia, joita oli jo konsoliversioissa. Pelistä on tehty myös Prototypen elokuussa 2007 julkaisema PlayStation Portable-versio, nimeltään *Snow Portable*. Peli sisältää yli 600 erilaista still-kuvaa yksinkertaisten animaatioiden ja efektien kera, ja monivalintatehtävä-pohjaisia keskusteluja, kauniita japanilaisia paikkoja sekä pitkän tarinan.

## Hahmot

Kaikki listassa luetellut ääninäyttelijät antavat ääniroolinsa konsoliversioissa (DC, PS2 ja PSP).

* Kanata Izumo (出雲 彼方 Kanata Izumo)
Ääninäyttelijä: Soichiro Hoshi

* Sumino Yukizuki (雪月 澄乃 Sumino Yukizuki)
Ääninäyttelijä: Ayako Kawasumi

* Asahi Hiyorigawa (日和川 旭 Asahi Hiyorigawa)
Ääninäyttelijä: Yukari Tamura

* Shigure Kitazato (北里 しぐれ Shigure Kitazato)
Ääninäyttelijä: Haruna Ikezawa

* Ōka Wakō (若生 桜花 Ōka Wakō)
Ääninäyttelijä: Tomoko Kaneda

* Meiko Tachibana (橘 芽依子 Meiko Tachibana)
Ääninäyttelijä: Naoko Watanabe

* Tsugumi Saeki (佐伯 つぐみ Tsugumi Saeki)
Ääninäyttelijä: Yuuko Mizutani

* Sayori Yukizuki (雪月 小夜里 Sayori Yukizuki)
Ääninäyttelijä: Emi Shinohara

* Seishirō Tachibana (橘 誠史郎 Seishirō)
Ääninäyttelijä: Yasunori Matsumoto

* Mysterious girl (謎の少女 Nazo no shōjo)
Ääninäyttelijä: Ryōko Ono (PSP)

## Lähteet
Österbottniska Ångfartygs Aktiebolag

**Österbottniska Ångfartygs Aktiebolag** oli Turussa 1856 perustettu höyrylaivayhtiö eli varustamo. Perustajia oli Turusta, Porista ja Kristiinankaupungista sekä Suomen kenraalikuvernööri kreivi F. W. R. Berg, joka otti varustamon perustamislainan omiin nimiinsä. Se harjoitti liikennöintiä Torniosta Pietariin. Vuonna 1861 kotipaikaksi muutettiin Pori. Yhtiö lakkautettiin 2. maaliskuuta 1875.

Yhtiön alukset olivat:
**[[S/S Österbotten]]* 1857–1874
**[[S/S Grefve Berg]]* 1858–1875
**[[S/S Suomi]]* 1858–1876
**[[S/S Alexander II]]* 1858–1860

## Lähteet
Aleksi Nurminen

**Aleksi Nurminen** (9. helmikuuta 1889 Suistamo – 26. heinäkuuta 1953 Jyväskylä) oli suomalainen opettaja ja runoilija.

Nurminen valmistui opettajaksi Sortavalan seminaarista vuonna 1912. Hän toimi lyhyen aikaa kansakoulunopettajana Impilahdella, Suojärvellä, Sortavalan Riekkalassa ja Hiitolassa. Vuonna 1919 Nurminen siirtyi Sortavalan Nukuttalahden koulun opettajaksi, jossa toimessa oli aina talvisodan loppuun 1940 sekä uudelleen vuosina 1942–1944. Sotien välillä hän oli opettajana Etelä-Pohjanmaalla Nurmossa ja Jyväskylän maalaiskunnassa sekä jatkosodan jälkeen Etelä-Pohjanmaalla, mistä vuonna 1945 siirtyi Toivakan Heiskan kouluun.

Koulutoimensa ohella Nurminen toimi vuodesta 1926 lähtien Sortavalan Riekkalansaaren osuuskassan hoitajana ja kuului osuuskassan hallitukseen ja Itä-Karjalan Osuuskassaliiton johtokuntaan. Sortavalan maaseurakunnan kirkkovaltuustoon ja useisiin seurakunnallisiin toimikuntiin sekä Opettajayhdistyksen johtokuntaan hän kuului usean vuoden ajan.

Nurmisen vanhemmat olivat räätäli, maanviljelijä Aleksi Nurminen ja Matroona Nurminen. Nurmisen puoliso oli Ida Maria (o.s. Hannukka).

## Teoksia
* *Toukomiehet : juhlaruno 21 yleisen kansakoulukokouksen avajaisiin Sortavalassa 12 päivänä kesäkuuta 1934*. Sortavala 1934
* *Muistojen kannel* : runoja. Karjalan kirja, Jyväskylä 1951

## Lähteet
* 

### Viitteet
Bellegprom

**Bellegprom** (, tai ) eli **Bellegpram** () on vuonna 1992 perustettu Valko-Venäjän kevyen teollisuuden valtionkonserni. Siihen kuuluu kaikkiaan yli 110 Valko-Venäjällä toimivaa tekstiili-, neule-, ompelu, nahka-, jalkine-, turkis- ja ompelutervikealan yritystä.  Näiden välityksellä teollisuuskonsernissa on noin 80&nbsp;000 työntekijää. Bellegprom vastaa noin 80 prosentista maansa kevyen teollisuuden tuotannosta. Siihen kuuluvien yhtiöiden tuotteita viedään yli 50 maahan. Valtion enemmistöomisteisten yritysten ohella konserni edustaa ja markkinoi myös joidenkin pääosin yksityisomistukseen siirtyneiden yhtiöiden (kuten Milavitsa) tuotteita.

Valtion kevyen teollisuuden konserni Bellegprom on Valko-Venäjän ministerineuvoston eli maan hallituksen ohjauksessa muiden keskeisten valtionkonsernien ja Valko-Venäjän rautateiden tapaan. Konsernihallinto sijaitsee Minskissä.

Bellegprom oli vuonna 2013 listattu aiemman kannattavuutensa johdosta niiden 80 tuottavana pidetyn valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.

## Katso myös
* Milavitsa, konserniin kuuluva alusvaatevalmistaja
* Bellesbumprom, Valko-Venäjän valtion metsäteollisuuskonserni
* Belgospištšeprom, Valko-Venäjän valtion elintarviketeollisuuskonserni
* Belneftehim, Valko-Venäjän öljy- ja kemianteollisuuden valtionkonserni

## Lähteet

## Aiheesta muualla
*Bellegprom - About the Belarusian Light Industry Concern “Bellegprom”   (bellegprom.by)
*Challenges and Opportunities of Bellegprom Concern (Economy of Belarus 3/2012, pdf)   (belarus-economy.by)
*Bellegprom pogrjaz v korruptsii  (charter97.org)
Säärenjärvi

**Säärenjärvi** on Kauhajärven kylässä Kauhajoella sijaitseva pienehkö järvi. Pinta-alaa järvellä on 5,2 hehtaaria ja rantaviivaa kaikkiaan yhden kilometrin verran. Säärenjärvi kuuluu Heikkilänjoen ja Hukanluoman vesistöalueeseen ja sen päävesistö on Lapväärtinjoki.

## Lähteet
Koi No Yokan

**Koi No Yokan** on yhdysvaltalaisen alternative metal -yhtye Deftonesin seitsemäs studioalbumi, joka julkaistiin marraskuussa vuonna 2012 Reprise Recordsin kautta. Albumi on yhtyeen toinen ilman alkuperäistä basistia Chi Chengiä, ja viimeinen albumi ennen hänen kuolemaansa 13. huhtikuuta 2013.

Albumi debytoi Billboard 200 -listalla sijalla 11 ja sai erittäin positiivisen vastaanoton kriitikoilta. 

## Vastaanotto

Arvosteluja yhteen koostava sivusto Metacritic antoi albumille arvosanaksi 86/100, perustuen 18 eri arvosteluun. Tällä arvosanalla albumi oli kyseisen sivuston kahdeksanneksi paras albumi vuonna 2012.

*Revolver* -lehti nimesi *Koi No Yokanin* vuoden albumiksi(Album of the Year) toukokuussa 2013. Samoin Suomessa myös *Sue*-lehti nimesi *Koi No Yokanin* vuoden parhaimmaksi ulkomaiseksi albumiksi joulukuussa 2012.

## Kappaleet

## Tekijät
*Koi No Yokan* album personnel adapted from the CD liner notes.
;Deftones
* Abe Cunningham − rummut
* Stephen Carpenter − kitara
* Frank Delgado − kosketinsoitin, samplet
* Chino Moreno − laulu, kitara
* Sergio Vega − basso

;Technical personnel
* Nick Raskulinecz − tuottaja
* Matt Hyde − tuottaja, äänittäjä
* Steve Olmon − äänittäjä
* Rich Costey − miksaaja
* Eric Isip − miksaaja
* Ted Jensen − masteroija
* Chris Kasych − Pro Tools
* Frank Maddocks − kansitaide, design
* Futura − valokuvaus
* 13th Witness − valokuva (yhtye)

### Arvostelut
* 
* Imperiumi: 9/10
* Inferno: 
* 

## Listasijoitukset

## Lähteet

## Aiheesta muualla
*
Suomen Silmälääkäriyhdistys

**Suomen Silmälääkäriyhdistys ry - Finlands Ögonläkarförening rf** on vuonna 1911 perustettu suomen vanhin erikoislääkäriyhdistys, jolla on noin 700 jäsentä. Yhdistys on suomen- ja ruotsinkielinen. Sen kotipaikka on Helsinki.

## Toiminta

Yhdistyksen tarkoitus on sääntöjensä mukaan edistää tieteellisen toiminnan avulla silmälääketieteen kehitystä ja sen käytännöllistä soveltamista Suomessa sekä vaalia hyvää yhteisymmärrystä silmälääkärien keskuudessa.

Yhdistyksen keskeisinä toimintamuotoina ovat kokoukset ja kaksi kertaa vuodessa toistuvat täydennyskoulutupäivät silmälääketieteen alalla. Lisäksi yhdistys on yhteydessä vastaaviin ulkomaisiin yhdistyksiin ja järjestöihin. Yhdistyksen toimintaa johtaa hallitus, johon kuuluu vähintään viisi ja enintään seitsemän jäsentä.

Yhdistyksen jäseneksi voidaan ottaa laillistettu lääkäri, jonka jäsenyyttä kaksi yhdistyksen jäsentä on kirjallisesti puoltanut. Kunniajäseneksi voidaan kutsua koti- tai ulkomainen henkilö, joka on tehokkaasti edistänyt yhdistyksen tarkoitusperiä.

## Historia

Helsingissä 18. joulukuuta 1910 pidetyssä kokouksessa, jonka varsinainen tarkoitus oli valmistella Helsingissä seuraavana vuonna pidettävää 4. pohjoismaista silmälääkärikokousta, joukko suomalaisia silmälääkäreitä ja sellaiseksi kouluttautuvia päätti samalla ryhtyä perustamaan erikoislääkäriyhdistystä silmälääketieteen alalle.

Perustava kokous järjestettiin kuukautta myöhemmin 22. tammikuuta 1911 tieteellisten yhdistysten talossa, joka siihen aikaan sijaitsi Kasarmikatu 24:ssä. Tämä vuonna 1899 valmistunut rakennus on yksi Helsingin kummallisuuksia, sillä se on oikeastaan yhä keskeneräinen. Siitä valmistui vain keskiosa, jonka juhlallinen portaikko täyttää rakennuksesta kolmanneksen. Nykyisin rakennuksessa toimii Suomen arkkitehtuurimuseo.

## Perustajajäsenet
*lääketieteen lisensiaatti Werner Eliel Grénman
*lääketieteen lisensiaatti Artur Herman Saladin Grúner
*professori Väinö Grönholm
*lääketieteen lisensiaatti Emil Wilhelm Jusélius
*dosentti Ernst Viktor Knape
*lääketieteen lisensiaatti Elis Gustaf Ferdinand Kuhlefelt
*lääketieteen lisensiaatti Osmo Lauri Neovius
*dosentti Gustaf Albert Nordman
*dosentti Johannes Silfvast
*lääketieteen lisensiaatti Arvi Kustaa Aleksanteri Wartiovaara
*lääketieteen lisensiaatti Paul Styrbjörn Wirzenius
*professori Karl Reinhold Wahlfors

Perustajajäsenistä Grunér oli se, joka ensimmäisenä lausui ääneen, että pääkaupungin silmälääkärit ryhtyisivät toimeen yhdistyksen aikaansaamiseksi, koska harrastusta asiaan olisi kyllä myös maaseudun silmälääkäreissä. Ehkä tämän vuoksi yhdistyksen ensimmäinen toimintakertomus viittaa tähän turkulaiskollegaan sanoin ”eräs maaseutulääkäri”.

## Lähteet

## Aiheesta muualla

* Kotisivut.
Taavi Heikkilä

**Taavi Kalevi Heikkilä** (s. 4. syyskuuta 1962 Helsinki) on suomalainen yritysjohtaja. Hän toimi S-ryhmää johtavan Suomen Osuuskauppojen Keskuskunnan (SOK) pääjohtajana 2014–2020. Aikaisemmin Taavi Heikkilä toimi Osuuskauppa Hämeenmaan toimitusjohtajana, josta hän siirtyi S-ryhmää johtavan Suomen Osuuskauppojen Keskuskunnan (SOK) pääjohtajaksi.

Heikkilä on koulutukseltaan kauppatieteiden maisteri (1988). Hän valmistui Helsingin kauppakorkeakoulusta. Työurallaan hän on toiminut SOK:n palveluksessa 1988–1994 apulaisrahoitusjohtajana, rahoituspäällikkönä ja kassapäällikkönä, rahoitusjohtajana hän oli 1994–1997, kehitysjohtajana 2000–2004 ja pääjohtajana vuodesta 2014. Intrade Partners oy:n toimitusjohtajana hän toimi 1997–2000 ja Osuuskauppa Hämeenmaan toimitusjohtajana ja hallituksen puheenjohtajana 2004–2013.

Hänen aikanaan Osuuskauppa Hämeenmaa sai Työministeriön Hyvän työnantajan palkinnon 2006. Lisäksi Heikkilä valittiin Fakta-lehden vuoden johtajaksi 2012 ja Vuoden vaikuttajaksi 2013.

Heikkilä sai vuorineuvoksen arvon vuonna 2017

## Kunnianosoituksia

* Suomen Valkoisen Ruusun komentajamerkki (2025)

## Yksityiselämä

Heikkilällä on puoliso ja kolme lasta. Hän asuu Helsingissä, mutta on asunut lapsena Tikkakoskella silloisessa Jyväskylän maalaiskunnassa. Hän pelasi nuorena aktiivisesti koripalloa.

## Lähteet
Danza Kuduro

**Danza Kuduro** on espanjan/portugalinkielinen hittikappale Don Omarin neljänneltä, Meet the Orphans-studioalbumilta, jonka julkaisivat Machete Music ja VI Music albumin ensimmäisenä singlenä 15. elokuuta 2010. Kappaleella duetoi myös Lucenzo, joka on portugalilaista syntyperää oleva ranskalainen artisti. "Danza Kuduro" saavutti ensimmäisen sijan Hot Latin Songs-listalla, muodostuen Don Omarin toiseksi ja Lucenzon ensimmäiseksi kappaleeksi, joka on saavuttanut Billboardin Hot latin Songs-listan kärjen. Kappaleen uudelleentehty versio on vuonna 2011 julkaistussa Fast Five-elokuvassa lopetuskappaleena ja se on osa elokuvan soundtrack-albumia. Kappaleen nimessä mainittava kuduro on angolalainen tanssi- ja musiikkityyli.

## Lähteet
Vem Dançar Kuduro

**Vem Dançar Kuduro** on portugalin/englanninkielinen hittikappale Lucenzolta, joka on portugalilaista syntyperää oleva ranskalainen artisti. Hänen seurassaan kappaleella esiintyy myös ranskalaista syntyperää oleva amerikkalainen artisti Big Ali. Kappaleella Lucenzo laulaa portugaliksi ja Big Ali englanniksi.

"Vem Dançar Kuduro"-kappaleessa mainittava sana kuduro tarkoittaa angolalaista musiikkityyliä. Kappale oli suuri menestys Ranskassa, sillä se saavutti SNEP:n "French Top 100"-listan toisen sijan sekä "French Top 40"-listan kärkisijan. "Vem Dançar Kuduro" oli menestys myös Tanskassa, Suomessa, Alankomaissa, Norjassa, Ruotsissa ja Sveitsissä. Kappaleesta on tehty monia tunnettuja remix-versioita.

Kappaleen menestyksen myötä Don Omar julkaisi Lucenzon kanssa espanjankielisen singlen, "Danza Kuduron", joka on laajalti samantyylinen "Vem Dançar Kuduron" kanssa, mutta on kuitenkin eri kappale. Noina aikoina molemmat kappaleet ovat olleet samoihin aikoihin monilla Euroopan maiden listoilla. Näihin valtioihin kuuluvat Belgia, Kanada, Tanska, Suomi, Ranska, Saksa, Norja, Ruotsi ja Sveitsi, jossa molemmat kappaleet olivat hittejä.

## Kappalelista

* 1. Vem Dançar Kuduro (Radio Edit) (3:21)
* 2. Vem Dançar Kuduro (Lucenzo Solo) (2:48)
* 3. Vem Dançar Kuduro (Club Extended)

## Listasijoitukset

## Lähteet
Amerikankuore

**Amerikankuore** (*Osmerus mordax*) on Pohjois-Amerikan koillisosissa elävä rasvaevällinen kalalaji, eurooppalaisen kuoreen (*Osmerus eperlanus*) lähisukulainen.

## Ulkonäkö ja koko
Amerikankuoreen pituus on korkeintaan 20 cm. Lajille tunnusomainen piirre on kyljessä oleva juova.

## Levinneisyys ja elinympäristö
Amerikankuore elää Pohjois-Amerikan koillisosan rannikon vesistöissä ja jokisuissa sekä sisämaassa muiden muassa kaikissa Suurissa järvissä.

Pohjois-Amerikan länsirannikolla elävää kuorelajia *[[Osmerus dentex]]* on aiemmin pidetty amerikankuoreen alalajina *Osmerus mordax dentex*.

## Lisääntyminen
Kala saavuttaa sukukypsyyden yleensä 3–5-vuotiaana. Tosin jotkut yksilöt saattavat kutea jo yksivuotiaina.

## Katso myös
* *[[Osmerus]]*

## Lähteet
James Wilson (poliitikko)

**James Wilson** (14. syyskuuta 1742 Fife, Skotlanti – 21. elokuuta 1798 Edenton, Pohjois-Carolina) oli skotlantilaissyntyinen yhdysvaltalainen oikeusoppinut ja yksi Yhdysvaltain perustajaisistä.

## Elämäkerta
Wilson opiskeli useissa yliopistoissa Skotlannissa ja muutti vuonna 1765 Pohjois-Amerikkaan. Hän opetti klassista kreikkaa ja retoriikkaa Philadelphia Collegessa ja opiskeli lakia John Dickinsonin johdolla. Valmistuttuaan asianajajaksi vuonna 1767 hän perusti oman lakitoimiston, joka menestyi hyvin. Vuonna 1774 Wilson osallistui Pennsylvanian siirtokunnankokoukseen Carlislen edustajana ja toimi Pennsylvanian kirjeenvaihtokomitean jäsenenä. Hän saavutti mainetta julkaisemalla samana vuonna huomiota herättäneen pamfletin *Considerations on the Nature and Extent of the Legislative Authority of the British Parliament*. Siinä hän ilmoitti että Britannian parlamentilla ei ollut oikeutta säätää lakeja Amerikan siirtokunnille.

Wilson valittiin 1775 toiseen mannermaakongressiin, jossa hän esiintyi vakuuttavasti siirtokuntien täyden itsenäisyyden puolesta. Hän vaati kuitenkin itsenäisyysjulistuksen lykkäämistä, kunnes hän saisi pennsylvanialaisilta valitsijoiltaan valtuudet sen hyväksymiseen. Lopulta hän allekirjoitti itsenäisyysjulistuksen. Wilson jäi pois mannermaakongressin toiminnasta vuonna 1777, ja palasi asianajajan ammattiinsa. Hän ryhtyi myös keinottelijaksi, mikä herätti arvostelua sodan ollessa käynnissä.

Vuonna 1779 Wilson nimitettiin Ranskan oikeudelliseksi edustajaksi Yhdysvalloissa, ja hän edusti Ranskan kruunua erinäisissä oikeusjutuissa. Hän toimi konfederaation kongressin jäsenenä 1783 ja 1785–1786. Hän tuki valuuttareformia ajanutta Robert Morrisia ja vaati konfederaatioartikloihin lisäystä, joka antaisi kongressille mahdollisuuden valtakunnallisten verojen säätämiseen. Perustuslaillisessa konventissa 1787 Wilsonilla oli keskeinen rooli, ja hän johti kamppailua perustuslain ratifioinnin puolesta Pennsylvaniassa. Hän pani alulle myös Pennsylvanian uuden perustuslain laatimisen vuonna 1790.

Vuosina 1789–1798 Wilson toimi korkeimman oikeuden tuomarina ja oli myös Philadelphian yliopiston professori vuodesta 1790. Merkittävin Wilsonin aikana tehty ratkaisu korkeimmassa oikeudessa oli vuoden 1793 Chisholm vastaan Georgia. Ryhdyttyään jälleen keinottelemaan maakaupoilla Wilson menetti huonojen sijoitusten vuoksi omaisuutensa talvella 1796–1797 ja joutui lyhyeksi aikaa jopa velkavankeuteen, mutta ei menettänyt tuomarinvirkaansa. Pian myös hänen terveytensä petti ja menetettyään työkykynsä hän kuoli vuonna 1798.

## Lähteet
Yeh Jawaani Hai Deewani

**Yeh Jawaani Hai Deewani** (suomeksi ”Tämä nuoruus on hullu”) on vuonna 2013 ilmestynyt intialainen romanttinen komedia, jonka on ohjannut Ayan Mukerji ja tuottanut Karan Johar. Päärooleja näyttelevät Ranbir Kapoor ja Deepika Padukone toisessa yhteisessä elokuvassaan. Aditya Roy Kapur ja Kalki Koechlin näyttelevät sivurooleja. Madhuri Dixit esiintyy tanssinumerossa. *Yeh Jawaani Hai Deewani* esitettiin Suomessa Rakkautta ja anarkiaa -elokuvafestivaaleilla.

## Näyttelijät

## Tuotanto
Ranbir Kapoor valittiin ensimmäisenä näyttelijänä elokuvaan. Tämä on hänen toinen miespääosansa Ayan Mukerjin ohjattavana *[[Wake Up Sid]]in* jälkeen. Naispääosan esittäjäksi spekuloitiin Katrina Kaifia ja Anushka Sharmaa, mutta Deepika Padukone valittiin rooliin.

## Soundtrack

## Vastaanotto
*Yeh Jawaani Hai Deewani* menestyi sekä Intiassa että ulkomailla. Box Office India julisti sen ”jymymenestykseksi”.

## Lähteet

## Aiheesta muualla
* 
*
Hämä-hämä-häkki

**Hämä-hämä-häkki** on suosittu lastenlaulu. Laulusta on erilaisia versioita (myös melodisesti) usealla kielellä, muun muassa englanninkielinen ”Itsy Bitsy Spider” (joissakin englanninkielisissä maissa myös ”Incy Wincy Spider”), jossa lauletaan vain yksi säkeistö hämähäkistä, sekä saksankielinen ”Spannenlanger Hansel”, joka puolestaan kertoo pitkänpitkästä Hansel-nimisestä pojasta. Erikieliset versiot ovat myös sävelkuluiltaan hieman erilaisia.

Suomeen Hämähäkki-laulun toi Tampereen yhteiskunnallisen korkeakoulun lehtori Kerttu Varjo 1940-luvulla Ruotsista. Varjo suomensi laulun ensimmäisen säkeistön sekä sanoitti uusia  lisäsäkeistöjä. Laulu julkaistiin suomeksi ensimmäisen kerran vuonna 1946 kirjassa *Hämä-hämähäkki... Sikermä ketju- ja leikkilauluja*. Kirjan on julkaissut Raittiuden Ystävät ry. 

Suomenkielisessä versiossa esiintyy hämähäkin lisäksi muurahainen ja heinäsirkka. Tapio Rautavaara lauloi laulua siten, että lisäsi kappaleeseen sääsken ja loppuun toisen säkeistön hämähäkistä. 

Lastenmusiikkiyhtye Fröbelin Palikat esittää kappaletta selvästi muunneltuna rock-versiona, nimellä ”Hämähäkki-rock”.

## Sanat
; Hämähäkki

*Hämä-hämähäkki kiipes langalle.*
*Tuli sade rankka, hämähäkin vei.*
*Aurinko armas kuivas satehen,*
*hämä-hämähäkki kiipes uudelleen.*


; Muurahainen

*Muura-muurahainen kortta kuljettaa,*
*ahkerasti aina työssä ahertaa.*
*Valmis on kohta keko komea,*
*muura-muurahainen kortta kuljettaa.*


; Heinäsirkka

*Heinä-heinäsirkka soittaa viuluaan,*
*heinikossa hyppii sinne tänne vaan.*
*Pieni sinikello käypi nukkumaan,*
*heinä-heinäsirkka soittaa viuluaan.*


; Sääski

*Sääski-sääski pieni surraa parvessaan,*
*suvipäivä kuuluu siinä touhussaan.* 
*Illan varjot saapuu siivet kimaltaa,*
*sääski-sääski pieni surraa parvessaan.*


; Mehiläinen

*Mehi-mehiläinen kokoo hunajaa,*
*makeutta siitä lapsukaiset saa.*
*Herkkua täynnä joka kenno on,*
*mehi-mehiläinen kokoo hunajaa.*


; Toinen hämähäkkisäkeistö

*Hämä-hämähäkki kutoo verkkojaan,*
*pieni lintu lensi siihen katsomaan.*
*Aurinko laski kauas vuorten taa,*
*hämä-hämähäkki kutoo verkkojaan.*


## Lähteet
Robert Morris (poliitikko)

**Robert Morris** (31. tammikuuta 1734 Liverpool, Iso-Britannia – 8. toukokuuta 1806 Philadelphia, Pennsylvania) oli yhdysvaltalainen liikemies ja poliitikko. Hänet tunnetaan ”Amerikan vallankumouksen rahoittajana”.

Morris syntyi Englannissa, mutta muutti vuonna 1747 isänsä kanssa Marylandiin Pohjois-Amerikkaan. Hänen muodollinen koulutuksensa jäi vähäiseksi, mutta hän pääsi jo 16-vuotiaana töihin philadelphialaisen Charles Willingin kauppahuoneeseen. Willingin kuoltua pari vuotta myöhemmin Morrisista tuli hänen poikansa liikekumppani ja ajan kuluessa varakas mies. Hänen liikeyrityksensä kärsi vuoden 1765 leimaverolaista, mikä ajoi hänet tukemaan brittihallinnon vastaisia liikkeitä. Morris toimi 1775–1776 Pennsylvanian turvallisuuskomitean varapuheenjohtajana ja oli edustajana toisessa mannermaakongressissa 1775–1778 sekä Pennsylvanian lainsäädäntökokouksessa 1778–1779, 1780–1781 ja 1785–1786. Hän toivoi sovintoa siirtokuntien kiistassa Britannian kanssa, ja viivytteli itsenäisyysjulistuksen allekirjoittamisessa, mutta allekirjoitti sen lopulta kuitenkin.

Morris kuului useisiin mannermaakongressin asettamiin komiteoihin, jotka hoitivat siirtokuntien armeijan rahoitukseen liittyneitä kysymyksiä. Vuoden 1776 alussa kongressi nimitti hänet armeijan rahoituksesta vastanneeksi erityisedustajaksi ja hän sai valtuudet kerätä varoja vekseleillä ja muilla keinoilla. Kahden seuraavan vuoden ajan Morris käytännössä valvoi siirtokuntien sodankäynnin rahoitusta. Hän keräsi varoja muun muassa arpajaisilla, lainaamalla Ranskalta, määrämällä siirtokunnat pakkoluovuttamaan varoja ja jopa lahjoittamalla 10&nbsp;000 dollaria omista varoistaan kriittisessä tilanteessa syksyllä 1776. Hän myös henkilökohtaisesti takasi kaapparialukset, jotka toivat siirtokuntien armeijalle tarvikkeita brittien asettaman kauppasaarron läpi. Vuonna 1781 Morris lainasi uudelleen omia rahojaan siirtokuntien armeijalle mahdollistaen näin George Washingtonille siirtymisen New Yorkista Yorktowniin, jossa Charles Cornwallisin komentama brittiarmeija saatiin piiritettyä.

Morrisin aloitteesta siirtokuntien kongressi perusti vuonna 1781 Yhdysvaltain ensimmäisen keskuspankin, Bank of North American. Hän toimi 1781–1784 valtionvarojen ylivalvojana eli valtiovarainministerinä ja saattoi siten ohjailla uuden keskuspankin varhaisia toimia. Sen jälkeen Morris oli jälleen Pennsylvanian lainsäädäntökokouksen jäsenenä ja osallistui myös vuoden 1787 perustuslailliseen konventtiin. Vuosina 1789–1795 hän oli senaattorina. Hän kieltäytyi presidentiksi valitun Washingtonin tarjotessa hänelle valtiovarainministerin paikkaa, ja asettui sen sijaan tukemaan kyseiseen virkaan nimitetyn Alexander Hamiltonin politiikkaa. Morris meni myöhemmin henkilökohtaiseen vararikkoon keinoteltuaan suurilla maakaupoilla ja joutui olemaan vuodet 1798–1801 velkavankeudessa.

## Lähteet

## Aiheesta muualla
Bedlam (täsmennyssivu)

**Bedlam** voi tarkoittaa ainakin seuraavia:

*Bedlam, psykiatrinen sairaala Lontoossa
*Bedlam, kylä North Yorkshiressä, Englannissa
*Tohtori Bedlam, DC Comicsin sarjakuvahahmo
**[[Bedlam (vuoden 1946 elokuva)|Bedlam]]*, vuoden 1946 kauhuelokuva
**[[Bedlam (EP)|Bedlam]]*, Twilightningin EP-levy vuodelta 2006
*Bedlamin kuutio, kolmiulotteinen älypeli.
Ville Korhonen (koripalloilija)

**Ville Korhonen** (s. 20. elokuuta 1975) on suomalainen aktiiviuransa lopettanut koripalloilija.

Raholan Pyrkivän kasvatti Korhonen pelasi Suomen pääsarjaa Pyrbasketissa vuosina 1996–2002 yhteensä kuusi kautta ja saavutti kaudella 2000–2001 SM-hopeaa ja Suomen cupin hopeaa. Hän pelasi myös viidessä A-nuorten maaottelussa.

## Lähteet
* Ville Korhonen baskethotel.com
* Ville Korhonen basketball profile eurobasket.com

### Viitteet
Roger Sherman

**Roger Sherman** (19. huhtikuuta 1721 Newton, Massachusetts – 23. heinäkuuta 1793 New Haven, Connecticut) oli yhdysvaltalainen poliitikko ja tuomari sekä yksi Yhdysvaltain perustajaisistä.

Sherman varttui Stoughtonissa, jossa hän sai vain niukan muodollisen koulutuksen, ja työskenteli aluksi suutarina. Hän kuitenkin hankki laajan sivistyksen, ja muutettuaan vuonna 1743 Connecticutiin hänestä tuli New Havenin piirikunnan maanmittari. Muutamaa vuotta myöhemmin hän aloitti lakiopinnot ja valmistui lakimieheksi 1754. Sherman toimi sen jälkeen rauhantuomarina ja monenlaisissa muissa julkisissa viroissa New Milfordissa. Hän oli useita kertoja Connecticutin lainsäädäntökokouksen jäsenenä vuosien 1755 ja 1766 välisenä aikana ja toimi siirtokunnan ylemmän oikeuden tuomarina 1766–1789.

Sherman kuului Connecticutin edustajana sekä ensimmäiseen että toiseen mannermaakongressiin koko niiden toiminnan ajan 1774–1781. Vuonna 1776 hän oli jäsenenä komiteassa, joka laati luonnoksen Yhdysvaltain itsenäisyysjulistukseksi. Hän auttoi myös konfederaatioartiklojen valmistelussa. Sherman oli vielä konfederaation kongressin jäsenenä 1783–1784, minkä jälkeen hänet valittiin New Havenin pormestariksi.

Merkittävimmän panoksensa Yhdysvaltain historiaan Sherman antoi vuoden 1787 perustuslaillisessa konventissa. Kun perustuslain valmistelu juuttui suurten ja pienten osavaltioiden väliseen erimielisyyteen siitä, tulisiko osavaltioilla olla kongressissa yhtä suuri edustus vai väkilukujen mukainen painotus, hän ehdotti kompromissia, jossa kaksikamarinen kongressi perustuisi osin kumpaankin järjestelmään. Tämä ”suurena kompromissina” tai Connecticutin kompromissina tunnettu ratkaisu mahdollisti jumiutuneiden neuvottelujen viemisen ratkaisuun ja siten perustuslain säätämisen. Sherman myös puolusti perustuslain ratifiointia Connecticutissa.

Sherman toimi vielä 1789–1791 edustajainhuoneen ja 1791–1793 senaatin jäsenenä. Hän tuki valtiovarainministeri Alexander Hamiltonin politiikkaa. Sherman kuoli lavantautiin 72-vuotiaana.

## Lähteet
Jussi Korhonen (koripalloilija)

**Jussi Korhonen** (s. 30. maaliskuuta 1979) on suomalainen aktiiviuransa lopettanut koripalloilija.

Raholan Pyrkivän kasvatti Korhonen pelasi Suomen pääsarjaa Pyrbasketissa/Tampereen Pyrinnössä vuosina 1998–2006 yhteensä kahdeksan kautta ja saavutti kaudella 2000–2001 SM-hopeaa. Kaudella 2008–2009 hän pelasi I-divisioonassa Loimaan Korikonkarien joukkueessa.

## Lähteet
* Jussi Korhonen  baskethotel.com
* Jussi Korhonen basketball profile eurobasket.com

### Viitteet
Ville Korhonen

**Ville Korhonen** –nimisiä henkilöitä ovat muun muassa:

* Ville Korhonen (1877–1931), suomalainen opettaja ja kansanedustaja
* Ville Korhonen (1885–1958), suomalainen ilmatieteilijä
* Ville Korhonen (s. 1975), suomalainen koripalloilija
* Ville Korhonen (s. 1987), suomalainen jääkiekkoilija
Euroopan petostentorjuntavirasto

**Euroopan petostentorjuntavirasto**, tunnettu myös lyhenteenä **OLAF** (, ), on vuonna 1999 perustettu Euroopan unionin virasto, joka tutkii  petoksia Euroopan unionin budjettia kohtaan, sekä eurooppalaisten instituutioiden korruptiota ja vakavia laiminlyöntejä. OLAF myös kehittää Euroopan komissiolle petoksentorjunnan menettelytapoja. Petoksentorjuntaviraston kotipaikka on Belgian Bryssel.

OLAF on käsitellyt muun muassa Eurostat-skandaalia, tupakkayhtiöiden salakuljetustoimintaa ja Stern-lehden lehtimiehen Hans-Martin Tillackin tapausta, jossa Tillackin epäiltiin liittyvän OLAFin salaisten tietojen julkituloon.

Petoksentorjuntaviraston toimintaedellytyksiä päätettiin vuonna 2013 parantaa perustettavan Euroopan syyttäjänviraston luomisen yhteydessä.

Viraston pääjohtajana elokuun 2018 alusta alkaen toimii suomalainen Ville Itälä.

## Katso myös
*Eurostat
*Europol

## Lähteet

## Aiheesta muualla

* Case T-48/05 - ''Yves Franchet and Daniel Byk v Commission of the European Communities''  (eur-lex.europa.eu)
John Rutledge

**John Rutledge** (syyskuu 1739 Charleston, Etelä-Carolina – 18. heinäkuuta 1800 Charleston, Etelä-Carolina) oli yhdysvaltalainen konservatiivinen poliitikko ja tuomari.

## Elämä ja ura
Rutledge suoritti lakiopintonsa Englannissa ja palasi sen jälkeen asianajajaksi Charlestoniin. Hänet valittiin Etelä-Carolinan edustajana vuoden 1765 leimaverokongressiin, ja hän oli myös siirtokuntien kongressin jäsenenä vuosina 1774–1777 ja 1782–1783. Vuonna 1776 Rutledge toimi puheenjohtajana komiteassa, joka laati Etelä-Carolinalle uuden perustuslain. Hän oli sen jälkeen osavaltion yleiskokouksen puheenjohtajana (presidenttinä), mutta erosi vuonna 1778, kun osavaltion perustuslakia muutettiin hänen mielestään liian demokraattiseen suuntaan. Seuraavana vuonna hänet valittiin Etelä-Carolinan kuvernööriksi, mutta hän joutui hoitamaan tehtävää pakolaisena brittijoukkojen miehitettyä osavaltion. Hän jätti kuvernöörin tehtävät vuonna 1782 palatessaan kongressiin.

Vuoden 1787 perustuslaillisessa konventissa Rutledge toimi erään valmistelukomitean (*Committee on Detail*) puheenjohtajana. Konventissa hän vastusti orjuuden lakkauttamista, kannatti vahvan keskushallituksen luomista ja vaati korkean omaisuusrajan asettamista valtion virkoihin pääsemisen ehdoksi. Vuonna 1789 presidentti George Washington nimitti Rutledgen juuri perustetun Yhdysvaltain korkeimman oikeuden tuomariksi. Rutledge ei kuitenkaan ehtinyt osallistua yhteenkään istuntoon, ennen kuin hän vuonna 1791 erosi toimiakseen Etelä-Carolinan osavaltion korkeimman oikeuden puheenjohtajana.

Vuonna 1795 Washington nimitti Rutledgen maan korkeimman oikeuden puheenjohtajaksi, mutta senaatti ei hyväksynyt nimitystä, sillä Rutledge piti puheen, jossa hän arvosteli kovasanaisesti edellisenä vuonna hyväksyttyä Jayn sopimusta. Jotkut pitivät tätä osoituksena Rutledgen henkisten kykyjen heikkenemisestä. Rutledge aloitti virassa senaatin ollessa tauolla, joten hän ehti olla oikeuden puheenjohtajana viisi kuukautta ja osallistua kahden oikeustapauksen käsittelyyn, ennen kuin senaatti hylkäsi nimityksen. Tämän jälkeen Rutledge yritti itsemurhaa ja vetäytyi politiikasta.

Rutledgen Charlestonissa sijaitseva kotitalo kunnostettiin vuonna 1989, ja se avattiin majatalona. Rakennus on Yhdysvaltain National Historic Landmark -listalla.

Niin ikään Etelä-Carolinan kuvernöörinä toiminut Edward Rutledge oli John Rutledgen veli.

## Lähteet

## Aiheesta muualla
Operaatio Steinhäger

**Operaatio Steinhäger** (rae) oli toisessa maailmansodassa Saksan ja Suomen yhteinen operaatio, jonka päämääränä oli vallata Neuvostoliiton hallussa ollut pieni Narvin saari itäisellä Suomenlahdella. Suunnitelman mukaan saksalaiset tuhoaisivat tykkitulella saarella olevat neuvostoasemat ja suomalaiset nousisivat maihin suorittaen tuhotyön loppuun. Itse saarta ei miehitettäisi, mutta uudet Neuvostoliiton yritykset saaren valtaamiseksi estettäisiin. Operaatio yritettiin toteuttaa kesäkuussa 1944 27.–28. päivän välisenä yönä. Siihen osallistui Saksan laivastosta yhteensä kolme torpedovenettä, viisi M-luokan raivaajaa ja neljä R-luokan raivaajaa. Suomalaisten 108 miehen maihinnousuosastoa kuljetti Suomen laivaston yhdeksän moottoritorpedovenettä, kymmenen vartiomoottorivenettä ja 11 moottorivenettä. Saksalaiset avasivat tulen saarelle, jolloin saarella ollut tykkipatteri avasi tulen saksalaisia vastaan pakottaen nämä vetäytymään. Maihinnousujoukot päättivät samalla keskeyttää operaation tajuttuaan, kuinka vaikeaa saarelle nouseminen olisi. Saarta ei tämän jälkeen yritetty vallata uudelleen.

## Aiheesta muualla
*
*http://www.ww2f.com/topic/4288-operation-steinh%C3%A4ger-1944/
Henget eilisestä

**Henget eilisestä** on oululaisen Xtaasi-yhtyeen toinen singlejulkaisu. Julkaisuvuosi on 1981.

Levy-yhtiö on Johanna ja singlen kaupallinen tunnus JHNS 163.

## Kappaleet

### A-puoli
# 

### B-puoli
# 

Kappaleiden oikeudenomistaja on P. Karhu / Johanna.

## Kokoonpano

* Esa Haverinen – rummut
* Satu Koho – kosketinsoittimet
* Heikki Portaankorva – kitara, laulu
* Jussi Rekinen – kitara
* Kari Starck – basso

Singlen suojakuoren kääntöpuolella on valokuva yhtyeestä.

## Lähteet

* Xtaasi s. *Henget eilisestä* (Johanna JHNS 163) 1981

## Aiheesta muualla

*
Hankavesi (Hankasalmi)

**Hankavesi** on Keski-Suomessa Hankasalmella sijaitseva keskikokoinen ja matalahko järvi, joka kuuluu Rautalammin reittiin. Se sijaitsee kirkonkylän itäpuolella. Järvi on sokkeloinen, monien saarten ja niemien kapeikoiksi jakama vesistöalue. Näistä suurin on Oksalansaari. Järvi saa vetensä Armisvedestä ja ne jatkavat sen kautta Kuuhankaveteen.

## Lähteet
Volvo 8900

**Volvo 8900** on Volvon valmistama kaupunki- tai lähiliikennebussi. Siitä valmistetaan sekä korkealattiaista että low-entry-matalalattiamallia (**8900LE**). 

## Käyttäjiä

* VR-yhtymä =75
* Koiviston auto-Konserni =63
* Tammelundin Liikenne =15
* Nobina AB =13
* Oubus =3
* Revon Turistiliikenne =3
* Åbergin Linja =2

## Lähteet
* http://euro6.volvobuses.com/pdf/Volvo-8900-Euro6-Brochure-EN.pdf
*https://bussikirjasto.fi/esb/index.php
*https://www.savonjakeskisuomenbussit.fi/index.php
*https://onnikat.fi/ 

### Viitteet

## Aiheesta muualla
Jussi-palkinnot 2014

**Jussi-gaala 2014** järjestettiin 2. helmikuuta 2014 Helsingin Kaapelitehtaalla. Tilaisuuden lähetti suorana televisiossa MTV3. Gaalan juonsi Mikko Leppilampi.

Eniten ehdokkuuksia saivat elokuvat *[[8-pallo (elokuva)|8-pallo]]* ja *[[Betoniyö]]*, jotka saivat molemmat 10 ehdokkuutta. *Betoniyö* oli palkituin elokuva kuudella Jussilla.

## Voittajat ja ehdokkaat
Lähde

Yleisön suosikkielokuvana palkittiin *[[21 tapaa pilata avioliitto]].* Gaalassa jaettiin myös Nordisk Filmin ja Filmiauran Vuoden teko -palkinto, jonka sai Peter Franzén. Lisäksi Suomen elokuvakontakti myönsi Kettu Elokuvapalkinnon Joonas Rutasen elokuvalle Huulilla vuoden parhaasta alle 20-minuuttisesta lyhytelokuvasta.

## Lähteet
Back in Time

”**Back in Time**” on yhdysvaltalaisen rapmuusikko Pitbullin kappale, joka julkaistiin digitaalisesti ladattavana singlenä 26. maaliskuuta 2012 ja CD-tallenteena Saksassa 25. toukokuuta 2012. ”Back in Time” on *[[Men in Black III]]* -elokuvan tunnuskappale, mutta sitä ei julkaistu elokuvan soundtrackalbumilla. Kappale on neljäntenä raitana marraskuussa 2012 julkaistulla Pitbullin albumilla *[[Global Warming]]*.

Heinäkuussa 2012 singleä oli myyty digitaalisesti jo yli 1,3 miljoonaa kappaletta. Kappale sisältää samplen Mickey & Sylvia -duon esittämästä vuoden 1956 kappaleesta ”Love is Strange”, jonka ovat sanoittaneet Mickey Baker, Sylvia Robinson ja Ellas McDaniel.

## Lähteet
Njomben alue

**Njomben alue** on yksi Tansanian 31 hallinnollisesta alueesta (mkoa eli region). Se sijaitsee maan lounaisosassa Njassajärven pohjoisrannalla. Alue perustettiin vuonna 2012 erottamalla se Iringan alueesta.

Alueen pinta-ala on 24&nbsp;994 neliökilometriä, josta 21&nbsp;172 neliökilometriä on maata. Vuoden 2012 väestönlaskennan mukaan alueella asui 702&nbsp;097 asukasta. Njomben alue jakaantuu kuuteen pienempään hallintoalueeseen. Alueen pääkaupunki on Njombe.

## Lähteet

## Aiheesta muualla